
ANEXA NR. 4 LA HCL NR._______/______________
INDICATORI  TEHNICO-ECONOMICI ȘI DESCRIEREA
SUMARĂ A INVESTIȚIEI
1. Informații generale privind obiectivul de investiții
1.1 Denumirea obiectivului de investiții:
„RENOVARE ENERGETICĂ A BLOCURILOR DE LOCUINȚE DIN ORAȘUL TURCENI, JUDEȚUL GORJ”
1.2 Ordonator principal de credite/investitor
ORAȘUL TURCENI – MINISTERUL INVESTIȚIILOR ȘI PROIECTELOR EUROPENE
– PROGRAMUL DEZVOLTARE DURABILĂ ȘI TRANZIȚIE JUSTĂ 2021–2027
– PRIORITATEA 9 „LOCUINȚE LA PREȚURI ACCESIBILE ȘI DURABILE”
– ACȚIUNEA „RENOVAREA ENERGETICĂ MINORĂ, MODERATĂ SAU APROFUNDATĂ A CLĂDIRILOR REZIDENȚIALE MULTIFAMILIALE PENTRU COMUNITĂȚI”
1.3 Beneficiarul investiției
U.A.T. ORAȘUL TURCENI, JUDEȚUL GORJ
1.4 Elaboratorul documentației tehnico-economice
ICON DEVELOPMENT & MAINTENANCE SRL
Strada Victoriei nr. 168, oraș Chitila, județul Ilfov
C.U.I. RO19260761
Faza: D.A.L.I. – Documentație de Avizare a Lucrărilor de Intervenție; proiect nr. 52/2025; contract nr. 6048/06.05.2025.
1.5 Studii și documentații preliminare
Documentația tehnico-economică are la bază expertiza tehnică pentru cele 17 blocuri, auditul energetic, studiul geotehnic, studiile topografice, documentațiile tehnice pentru obținerea avizelor și studiul privind imunizarea la schimbările climatice, elaborate/actualizate pentru obiectivul de investiții.
1.6 Durata de realizare a investiției
Durata totală estimată de realizare a investiției este de 34 luni, din care 6 luni pentru proiectare și obținerea autorizației de construire și 28 luni pentru execuția lucrărilor.
1.7 Descrierea investiției
Obiectivul de investiții vizează renovarea energetică a unui număr de 17 blocuri de locuințe amplasate în orașul Turceni, județul Gorj, după cum urmează:
– Bloc P7 – str. 7 Aprilie 2004;
– Bloc P8 și Bloc P9 – str. Sănătății;
– Bloc P10 și Bloc P11 – Aleea Parcului;
– Bloc P12 – str. 1 Martie;
– Bloc P14 – Aleea Mărgăritarului;
– Bloc P15, P16, P17, P19, P21, P24, G25, G26 și G27 – str. Prometeu;
– Bloc P23 – str. Sf. Varvara.
Suprafața construită totală a celor 17 blocuri este de 11.528 mp, suprafața desfășurată totală este de 67.735 mp, iar suprafața totală a fațadelor este de 25.417,36 mp.
În cadrul D.A.L.I. au fost analizate două scenarii/opțiuni tehnico-economice, Scenariul I fiind recomandat pentru implementare.
Principalele categorii de lucrări prevăzute prin Scenariul I sunt:
– reabilitarea termică a elementelor de anvelopă: pereți exteriori, soclu, planșeu peste ultimul nivel și planșeu peste subsol;
– înlocuirea tâmplăriei exterioare existente cu tâmplărie termoizolantă performantă și realizarea măsurilor necesare pentru asigurarea confortului higrotermic;
– modernizarea sistemului de iluminat din spațiile comune, inclusiv utilizarea corpurilor de iluminat LED și a senzorilor de mișcare/prezență;
– instalarea unor sisteme de producere a energiei din surse regenerabile – panouri fotovoltaice dimensionate pentru autoconsum;
– lucrări conexe necesare reparației elementelor de construcție, teraselor/acoperișurilor, fațadelor și instalațiilor, în vederea asigurării funcționalității și a cerințelor de calitate.
Prin intervențiile propuse se urmărește reducerea consumului anual specific de energie finală pentru încălzire cu cel puțin 50% față de consumul anual specific dinainte de renovare, precum și reducerea consumului de energie primară și a emisiilor de CO₂ în intervalul 30%–60%.
Conform expertizei tehnice, clădirile analizate sunt încadrate în clasa de risc seismic RsIII. Structura de rezistență nu necesită lucrări de consolidare care să condiționeze realizarea intervențiilor propuse. Construcțiile se încadrează în categoria de importanță „C” – normală și clasa a III-a de importanță.
2. Principalii indicatori tehnico-economici ai investiției
2.1 Indicatori maximali – valoarea totală a obiectivului de investiții, exprimată în lei, cu TVA și fără TVA, din care construcții-montaj (C+M), conform Devizului general actualizat – august 2026:
	
	Valoare
(lei fără TVA)
	TVA
(lei)
	Valoare
(lei cu TVA)

	TOTAL GENERAL LEI

	96.420.490,37 lei
	20.073.826,21 lei
	116.494.316,58 lei

	din care C+M (1.2+1.3+1.4+2+4.1+4.2+5.1.1)
	68.677.624,61 lei
	14.422.301,17 lei
	83.099.925,78 lei


2.2 Indicatori tehnici și de performanță
	Indicator
	Valoare / caracteristică

	Număr clădiri rezidențiale multifamiliale
	17 blocuri

	Suprafață construită totală
	11.528 mp

	Suprafață desfășurată totală
	67.735 mp

	Suprafață totală fațade
	25.417,36 mp

	Scenariul tehnico-economic recomandat
	Scenariul I

	Durata totală estimată de realizare
	34 luni

	Proiectare și obținere autorizație de construire
	6 luni

	Execuție lucrări
	28 luni

	Categoria / clasa de importanță
	C – normală / clasa III

	Clasa de risc seismic
	RsIII

	Lucrări de consolidare structurală
	Nu sunt necesare

	Reducere consum anual specific de energie finală pentru încălzire
	minimum 50%

	Reducere consum energie primară și emisii CO₂
	30%–60%

	Cost total investiție fără TVA raportat la suprafața desfășurată
	1.423,50 lei/mp

	Cost C+M fără TVA raportat la suprafața desfășurată
	1.013,92 lei/mp

	Cost total investiție cu TVA raportat la suprafața desfășurată
	1.719,85 lei/mp

	Cost C+M cu TVA raportat la suprafața desfășurată
	1.226,84 lei/mp


Investiția propusă urmărește îmbunătățirea performanței energetice a celor 17 clădiri rezidențiale multifamiliale, reducerea consumurilor energetice și a emisiilor de gaze cu efect de seră, creșterea confortului locatarilor și prelungirea duratei de exploatare a clădirilor. Indicatorii valorici sunt corelați cu Devizul general actualizat în luna august 2026, iar indicatorii tehnici sunt corelați cu D.A.L.I., expertiza tehnică și studiile preliminare aferente obiectivului de investiții.
Compartimentul management de proiecte

Ascunseanu Gheorghiță Liviu

                                          Călmuc Vasilica Camelia

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE, informațiile referitoare la datele cu caracter personal cuprinse în acest document sunt confidențiale.

